MUNICIPIUL  SATU MARE

Aparatul de Specialitate al Primarului

Serviciul Patrimoniu, Concesionări, Închirieri

Direcția economică

Nr. 60358 / 22.10.2026
În temeiul prevederilor art. 136 alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare, directorul executiv al Direcției Patrimoniu prin Serviciul Patrimoniu Concesionări Închirieri și directorul executiv al Direcției Economice, formulează următorul:
RAPORT DE SPECIALITATE 
la proiectul de hotărâre
privind aprobarea vânzării unui imobil- teren situat în Municipiul                       Satu Mare, str. Caișilor nr. 25 

Prin cererea înregistrată la Primăria Municipiului Satu Mare sub                           nr. 49932/27.08.2026 numita Nichita - Sulyok Iuliana, solicită cumpărarea terenului aflat în intravilanul Municipiului Satu Mare înscris în CF nr. 193428 Satu Mare sub nr. cadastral 193428. 
Terenul solicitat este aferent imobilului - construcție aflat în proprietatea petentei, situat în Satu Mare, strada Caișilor nr. 25 înscris în CF nr. 157632                      Satu Mare sub nr. top 1771/2.
În susținerea solicitării s-a depus lucrarea de specialitate denumită ”Plan                   de amplasament și delimitare a imobilului”, vizată de O.C.P.I. Satu Mare sub                   nr. 50258/17.04.2026, executată de S.C. TOPO LIKY S.R.L. prin persoană fizică autorizată A.N.C.P.I. ing. Ijac Denisa - Ramona, prin care s-a procedat la identificarea parcelelor de teren și localizarea acestora, după cum urmează:   
- Parcela de teren aferentă construcției C1, reprezentând casa petentei identificată cu nr. topografic 1771/2 înscrisă în CF nr. 157632 Satu Mare, se află în proprietatea petentei,

- Parcela de teren pe care sunt edificate anexele, identificată cu nr. cadastral 193428 în CF nr. 193428 Satu Mare (nr. topografic 1774/7 înscris în nr. CF vechi 5442), se află în proprietatea privată a Municipiului Satu Mare.

Conform extrasului de CF nr. 157632 Satu Mare (nr. CF 1359 Satu Mare) cu nr. top 1771/2, terenul în suprafață de 166 mp și construcția, reprezentând casă cu regimul de înălțime P+M este situat pe str. Caișilor nr. 25 și se află în proprietatea petentei Nichita - Sulyok Iuliana.
Din extrasul de CF nr. 193428 Satu Mare cu nr. cadastral 193428 (nr. CF vechi 5442 cu nr. topografic 1774/7) reiese faptul că terenul are suprafața                              de 25 mp, este situat în intravilanul Municipiului Satu Mare și are categoria de folosință „curți construcții”.
Potrivit documentației cadastrale, pe terenul în suprafață de 25 mp, identificat cu nr. cadastral 193428, sunt edificate două anexe extratabulare. Această parcelă este situată în continuarea terenului în suprafață de 166 mp, identificat cu nr. topografic 1771/2, pe care este amplasată casa situată pe                     str. Caișilor nr. 25. Cele două parcele formează, împreună, un singur corp de proprietate, reprezentând curtea aferentă imobilului - casă aflat în proprietatea petentei.

Conform memoriului tehnic privind situația juridică a imobilului, întocmit de persoană fizică autorizată A.N.C.P.I. ing. Ijac Denisa - Ramona, parcela de teren în cauză este parțial împrejmuită și figurează ca fiind teren aferent casei               de locuit.
Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul care face obiectul prezentului proiect de hotărâre.

După verificarea evidențelor din punct de vedere a legilor proprietății, s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor              nr. 231/2018 și 123/2023 și prin urmare poate face obiectul vânzării în baza prevederilor legale.
Documentația a fost completată cu o declarație pe proprie răspundere, prin care numita Nichita - Sulyok Iuliana își dă acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare.
Din punct de vedere topografic, documentația cadastrală este corect întocmită și conformă cu realitatea, reprezintă parte din curtea casei aflată în proprietatea solicitantei. Accesul la imobilul - teren cu casă aflate în proprietatea petentei se poate face de pe terenul în cauză.
Din Certificatul de atestare fiscală pentru persoane fizice emis de Direcția                    de Impozite și Taxe Locale, reiese faptul că imobilul (teren cu casă) proprietatea petentei și terenul care face obiectul vânzării sunt înregistrate în evidențele fiscale.
Având în vedere considerentele expuse anterior, se propune aprobarea vânzării în favoarea petentei Nichita - Sulyok Iuliana, a terenului în suprafață                de 25 mp, înscris în CF nr. 193428 Satu Mare sub nr. cadastral 193428, aferent casei, situată în municipiul  Satu Mare, str. Caișilor nr. 25.

Prețul de vânzare al terenului în suprafață de 25 mp se stabilește la suma                 de 3.050 lei, determinată în conformitate cu valorile prevăzute în raportul de evaluare a terenurilor având categoria de folosință „curți-construcții”, situate pe strada Caișilor, raport care constituie Anexă la Hotărârea Consiliului Local al Municipiului Satu Mare nr. 249 din 24.09.2026.
Date fiind considerentele de mai sus, s-a concluzionat că sunt îndeplinite prevederile art. 364 din Codul administrativ, aprobat prin OUG nr. 57/2019 cu modificările și completările ulterioare.
Față de cele expuse mai sus, raportat la  prevederile art. 129 alin. (2) lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și  hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

